text: Flere små vannkraftprosjekter er ikke nødvendigvis bedre for miljøet enn ett stort, viser en ny forskningsrapport. Rapporten er laget av CEDREN, Centre for Environmental Design of Renewable Energy, av forskere fra SINTEF. – Ut fra denne studien er det vanskelig å være skråsikker på at det ene er vesentlig bedre eller dårligere enn det andre, sier forsker og prosjektleder Tor Haakon Bakken hos SINTEF Energi AS. – Vi tør likevel påstå at store vannkraftprosjekter i mange tilfeller kan representere en vel så god miljøløsning som mange småkraftprosjekter, om man måler miljøpåvirkning i forhold til produserte kilowattimer, fortsetter han. Et nyhetsbrev fra CEDREN påpeker at naturvernere ofte ønsker små turbiner i små bekker fremfor store vannkraftanlegg med dammer og elver i rør, mens vannkraftbransjen har en tendens til å ha motsatt syn. Bakken påpeker at virkningene på miljøet vil avhenge av hvordan det enkelte vannkraftanlegget er designet og hvilken naturtype det plasseres i. (ANB-NTB) PORSGRUNN: Venstre vil gå inn med enda mer penger til fjerning av båtvrak og til en generell opprydding i Porsgrunnselva og Lilleelva. SOWETO: Når en person dør i Sør-Afrika er det tradisjon at personens liv feires, fremfor at det sørges over dens død. - Stemningen er helt magisk, mener Mari West fra Brevik. To biler var involvert i en trafikkulykke ved Akkerhaugen tirsdag ettermiddag. SKIEN: Tirsdag kveld ble anbefalingen til fremtidig tjenestetilbud ved Sykehuset Telemark (Utviklingsplan 2014-2016), lagt fram. Tas den til følge forsvinner sengepostene i Kragerø og på Rjukan, som kun blir dagsykehus.


source: fineweb

text: Han regner med at den nye kontrakten skrives under med det første - uansett hvilken divisjon FFK spiller i neste sesong. Da blir det også 20 år siden Ramberg debuterte for FFK. Han har spilt for klubben i tre perioder, den siste startet i 2005. Mellom 1993 og 2005 har han spilt i Ajax, i FFK, i Moss, blitt erklært fotballinvalid - men altså holdt det gående likevel. Livet etter fotballen - Jeg har vært flink til å trene riktig siden den gang, sier Ramberg. VG LIVE: Følg Strømsgodset-Fredrikstad her I august fyller han 36 år. Det er på tide å tenke på livet etter fotballen, selv om det altså blir en siste sesong med FFK i 2013. Fredag møter Ramberg og nedrykkstruede FFK topplaget Strømsgodset på Marienlyst i Drammen. Situasjonen i FFK er vanskelig. Klubben har verken spillere eller økonomi. TRENER PÅ EGET SENTER: Hans Erik Ramberg har sammen med Morgan Andersen startet Spenst Brygge i Frerikstad. Ramberg skal jobbe mest mot bedrifter når han er ferdig som fotballspiller. Foto: Jørgen Braastad. - På meg virker det ikke som folk verken i byen eller klubben klarer å ta alvoret inn over seg. De lar det bare skure og gå. Jeg tror ikke de vil tenke på alternativet. Alle er redde, mener Hans Erik Ramberg. Klubben lært av feilene - Jeg håper og tror at klubben har lært av det som skjedde i 2009, lært av feilene. For nå har vi en sånn sesong - igjen, der vi kan rykke ned. I forrige bortekamp skulle vi reist med én innbytter. Før merket ikke vi på sport noe særlig av kostnandskuttene, men det gjør vi nå. Vi har ikke råd til å ha mat til spillerne på stadion en gang nå, sier Ramberg. - Hva har gått galt? - Vrient å svare på. Men det er opplagt å tro at gjennomtrekken i FFK-systemet over år ikke har vært til det beste. Det er ikke bra. Relasjonene både på- og utenfor banen er for få. Det har presset seg frem at vi må bruke for mange unge spillere samtidig, mener veteranen på midtbanen. Nå er han på vei over i ny jobb, selv om han har en klausul i kontrakten sin at han skal jobbe for FFK etter at han har lagt opp. Sammen med Morgan Andersen, tidligere leder i både Lyn, Fredrikstad og hockeyklubben Stjernen, skal han drive et treningssted midt i Fredrikstad. Skal jobbe med bedrifter Andersen har gått inn med 60 prosent av aksjekapitalen, Ramberg 30 prosent og ex-FFKer Jan Rafn med de 10 siste prosentene. - Jeg vil drive med noe jeg kan, noe jeg kan stå inn for, og det er idrett og trening. Jeg vil gjerne bidra til å gi folk en bedre helse. Så spurte Morgan Andersen om jeg ville være med på å starte Spenst Brygga i et helt nytt bygg i sentrum av Fredrikstad. Jeg skal jobbe mot bedrifter. Det er spennende, mener Ramberg. Les også: Solbakken fulgte Tarik mot Hønefoss Mens VG er innom, sitter ex-FFKer Raymond Kvisvik der, og i restauranten under spiller lagkameratene Jørgen Horn, Mads Hansen, Alexander Ruud Tveter og Etzaz Hussain kort. - Jeg har kjent Hans Erik Ramberg lenge, og det var han jeg ville ha med meg. Begge er vant til å bli satt under press, og vi vet hvor vi har hverandre. Jeg fikk denne forespørselen for halvannet år siden, og jeg brukte tre-fire måneder på å finne ut at jeg ville prøve dette, sier Morgan Andersen.


text: Denne siden beskriver et lite systemtillegg som gir støtte for norsk stavekontroll i de innebygde teksttjenester i Mac OS X. Inkluderer ordlister for bruk med Ordliste-programmet ("Dictionary.app"), og grammatikk og rettskrivningslister for bruk med den innebygde stavekontrollen. For Mac OS 10.6 "Snow Leopard", 10.7 "Lion", og nyere; uavhengig av systemspråk. For å ta i bruk de norske rettskrivningslistene etter at de er installert kreves det ikke noe mer enn at du begynner å skriver på norsk. Mac OS X gjenkjenner automatisk hvilket språk du skriver på og foreslår deretter korreksjoner. Fra Systemvalg: Tekst og Språk: Tekst (i Mac OS 10.7) eller Systemvalg: Internasjonalt: Tekster (i Mac OS 10.6) kan du også velge bokmål eller nynorsk som eneste inndataspråk. Dette betyr at stavekontrollen alltid vil bruke dette språket istedenfor å avgjøre selv.


text: Her er styringsgruppen i RfA En rekke tungvektere organiserer neste års kampanje for Reklame for Alvor (RfA). Nå introduserer de Design for Alvor (DfA), samt egen elevkategori. RfA blir aldri det samme som før. Grunnen er enkel: Fremover skal Reklame for Alvor og Design for Alvor arrangeres samtidig. Dermed er også styringsgruppen blitt større, med én juryleder for reklame: Tore Woll, McCann, og én for design: Dag Stian Solhaug, Bleed. Resten av gruppen ser slik ut: Sjefen sjøl i Apeland Informasjon, Ole Christian Apeland skal stå for kommunikasjonen, Lars Kvam Kristoffersen fra MediaCom skal stå for mediebiten, mens Bente Kvam Kristoffersen fra DDB leder hele greia, assistert av prosjektleder Karianne Berg fra Kreativt Forum. Spent på DfA Vi tok en prat med de to sistnevnte for å finne ut litt mer om neste års kampanje. Først og fremst er de spent på hvordan Design for Alvor vil bli mottatt i designmiljøene. – Design for Alfor er en nysatsing, og hovedutfordringen blir å få designere og byråer til å melde sin interesse. Vi håper at bransjen ser viktigheten av å stille opp også når det er tøffe tider. Premisset for RfA og DfA er jo å gi noe tilbake, forteller de. Som del av satsingen skal McCann lage annonser som skal tydeliggjøre hva RfA og DfA står for, myntet på både kreatører, byråer og potensielle mottakerorganisasjoner. Egen elevkategori Et faktum: Ingen elev har noensinne vunnet RfA. Konkurransen introduserer derfor sin egen elevkategori. – Fremover skal elevene hedres både under prisutdelingen, samt på Gullblyanten. Vi ville gi elevene mer likeverdige vilkår for å motivere dem. Tilbakemeldingene fra årets RfA for Miljøagentene tyder på at kreatørene som var med opplevde det som befriende med en tematikk som ikke var dødsens alvorlig. – Selv om det heter Reklame for Alvor, er det ikke nødvendigvis «alvor» som er stikkordet. Engasjement, derimot, det er essensielt. Utfordringen for styringsgruppen blir å forsøke å begrense oppgaven slik at det ikke stjeler uforholdsmessig mye tid fra de som har meldt seg frivillig. Vi må tydeliggjøre omfanget og kriteriene, og passe på at mottakerorganisasjonen ikke forlanger mer av byrået enn det som ligger i oppgaven. Da blir det jo slik at teamene helst ikke ønsker å vinne, noe som er motsatt av hensikten. Søknadsfrist for tildeling av Reklame for Alvor og Design for Alvor er 18. mai 2009. Styringsgruppe RFA og DFA: Leder: Bente Kvam Kristoffersen, DDB Prosjektleder: Karianne Berg, Kreativt Forum Juryleder reklame: Tore Woll, McCann Juryleder design: Dag Stian Solhaug, Bleed Medier: Lars Kvam Kristoffersen, MediaCom Kommunikasjon: Ole Christian Apeland, Apeland Informasjon Les mer om kriteriene for å delta her: http://www.kreativtforum.no/rfa På bildet (f.v.): Ole Christian Apeland, Dag Stian Solhaug, Bente Kvam Kristoffersen, Tore Woll og Lars Kvam Kristoffersen.


text: Denne informasjonen gjelder Windows Internet Explorer 8. Ved å tilbakestille Internet Explorer-innstillingene, gjenoppretter du programmet til tilstanden det var i da det ble installert på datamaskinen. Dette er nyttig når du skal feilsøke problemer som kan være forårsaket av innstillinger som ble endret etter installasjon. Når du sletter personlige innstillinger, kan det hende at visse websider som er avhengige av lagrede informasjonskapsler, skjemadata, passord eller tidligere installerte weblesertillegg, ikke fungerer slik de skal. Tilbakestilling av Internet Explorer til standardinnstillingene vil ikke slette favoritter, feeder, Web Slices og noen få andre tilpassede innstillinger. I tabellen nedenfor ser du en fullstendig liste over alle innstillinger samt informasjon om de tilbakestilles eller beholdes. Du kan ikke angre tilbakestilling av Internet Explorer-innstillingene. Etter en tilbakestilling er alle tidligere innstillinger tapte, og de kan ikke gjenopprettes. I stedet for å tilbakestille alt, kan du tilbakestille bestemte innstillinger eller slette websideloggen. Hvis du vil ha mer informasjon, kan du se koblingene nederst i dette emnet. Følgende tabell beskriver hva som skjer med forskjellige innstillinger når du tilbakestiller Internet Explorer. Innstillinger som slettes Deaktiverte verktøylinjer og tillegg Webområder lagt til intranett, klarerte eller begrensede soner Webområder lagt til for spesiell håndtering av informasjonskapsler under personvernkategorien Webområder som er tillatt å vise popup-vinduer under Innstillinger for popup-blokkering Innstillinger som tilbakestilles til Windows-, produsent-, Internettleverandør- eller bedriftsstandarder Startsiden (se Sikkerhetskopiere startsiden eller startsidefanene for informasjon om sikkerhetskopiering av startsidefaner) Søkeleverandører og innstillinger for fanebasert weblesing Farger, språk, skrifter og tilgjengelighetsinnstillinger (kategorien Generelt) Sikkerhetsinnstillinger for alle soner (kategorien Sikkerhet) Innstillinger under kategorien Avansert Innstillinger under kategorien Personvern Popup-blokkering, Autofullfør, SmartScreen-filter og zoom-innstillinger Innstillinger for utskriftsformat, verktøylinje og tekststørrelse Innstillinger for feeder (synkronisering og varsling, ikke selve feedene) ActiveX-kontroller som ikke er i den forhåndsgodkjente listen (tilbakestilles til valgt) Verktøylinjer, hjelpeobjekter for weblesere og webleserutvidelser deaktiveres Innstillinger som er slettet (Slett personlige innstillinger er valgt) Webleserlogg, midlertidige Internett-filer, informasjonskapsler, skjemadata og lagrede passord Angitt webadresseinformasjon, menyutvidelser InPrivate-filtreringsdata Listen over nylig brukte dokumenter i Utforsker Innstillinger og elementer som beholdes Favoritter Feeder og Web Slices Innstillinger for Internett-sensur Forhåndsgodkjente ActiveX-kontroller Innstillinger for stien til midlertidige Internett-filer (hurtigbuffer) Sertifikatinformasjon Internett-programmer (e‐post, Instant Messenger og andre programmer forbundet med bruk av Internett) Innstillinger for Internett-tilkobling, proxy og VPN Innstilling for standard webleser Verktøylinjer gjenopprettes ikke Lukk alle åpne Internet Explorer- og Windows Utforsker-vinduer. Åpne Internett Explorer ved å klikke Start-knappen , og deretter Internet Explorer. Klikk Verktøy-knappen, og klikk deretter Alternativer for Internett. Klikk kategorien Avansert, og klikk deretter Tilbakestill. Merk av for alternativet Slett personlige innstillinger hvis du vil fjerne webleserloggen, søkeleverandører, hurtigvalg, startsider og InPrivate-filtreringsdata. I dialogboksen Tilbakestill Internet Explorer-innstillinger klikker du Tilbakestill. Når Internet Explorer er ferdig med å gjenopprette innstillingene, klikker du Lukk og deretter OK. Lukk Internet Explorer. Endringene trer i kraft neste gang du åpner Internett Explorer. Hvis du lukker alle synlige vinduer, men fremdeles får en feilmelding når du prøver å tilbakestille, har du kanskje programmer som ikke er synlige, kjørende på datamaskinen. Start Windows på nytt , åpne Internet Explorer, og prøv igjen. Hvis du vil sikkerhetskopiere startsiden eller startsidesettet ditt før du tilbakestiller Internet Explorer til standardinnstillingene, se Sikkerhetskopiere startsiden eller startsidefanene. Hvis tilbakestilling av en av kategoriene mislykkes, er det fordi Internet Explorer ikke fikk tilgang til en fil eller en registerinnstilling. Dette kan skyldes utilstrekkelig tilgangsnivå for sikkerhet, filer eller innstillinger som er i bruk av et annet program, for lite minne eller for lite tilgjengelig prosessorkapasitet. Du kan enten fortsette å bruke Internet Explorer uten å gjenopprette disse innstillingene, eller starte datamaskinen på nytt og prøve å tilbakestille igjen. Hvis du bruker Internet Explorer på en server og har slått av utvidet sikkerhetskonfigurasjon eller forsterkning (strengere sikkerhetsinnstillinger for bruk på servere), vil gjenopprettingen sette sikkerheten tilbake på klientnivå. Du må reinstallere tjenesteforsterkende policyer hvis du vil ha det forsterkede sikkerhetsnivået. Hvis du vil vite mer om Utvidet sikkerhetskonfigurasjon, se Utvidet sikkerhetskonfigurasjon for Internet Explorer på nett. Hvis du vil aktivere tilleggsprogrammer igjen, se Internet Explorer-tillegg: vanlige spørsmål.


text: Nakenbildene som startet alt bråket Det hersker liten tvil om hvem av kvinnene på bildet som ser mest ut som deg og meg og kvinner flest. Men det er ikke hun som får oppdragene i alle bladene vi leser eller fotograferes i de klærne vi gjerne vil gå i. I denne kontroversielle bildeserien som stod på trykk i januar-utgaven av PLUS Model Magazine, et e-magasin dedikert til modeller og klær i kategorien plus size, har man fotografert plus size-modellen Katya Zharkova, 28, sammen med en modell som faller innenfor størrelsen på dagens catwalk modeller. Forskjellen er rimelig iøyenfallende. Og oppmerksomheten har ikke latt vente på seg. «Hva er galt med kroppene våre» Det var en blogg-post med denne tittelen på hjemmesidene til e-magasinet PLUS Size Magazine som sparket i gang debatten. Blogginnlegget viste bildene av Zharkova og hennes nakne med-modell og tok temaet om modellstørrelser opp til debatt. Det fikk tusenvis av sidetreff og ble delt i det uendelige på sosiale medier som Facebook og Twitter i dagene som fulgte. I innlegget diskuterer sjefredaktør Madeline Figueroa Jones hvordan bildeserien var et motsvar på en mote- og skjønnhetsindustri som «fortsetter å fronte supertynne idealer som slett ikke alltid er sunne, og som dermed fremmedgjør seg for mange av kundene sine.» – Vi bombarderes daglig med reklamer for slanke- og diettprodukter fordi det er multi-million industri som utnytter vår redsel for å være eller bli feite, forklarer Figueroa Jones i innlegget, som fikk mer enn 300.000 treff den dagen det ble postet. Ulikheter mellom modeller og vanlige kvinner blir større På 90-tallet regjerte supermodeller som Cindy Crawford, Naomi Cambell og Christy Turlington, som alle var mellom en amerikansk størrelse seks til åtte (altså størrelse 36-38 i norske størrelser). I dagens moteverden, hvor de fleste catwalkmodeller er i en amerikansk størrelse 0 eller 2 (tilsvarer norsk str. 30 eller 32), ville mange av disse toppmodellene vært for store til å passe inn i designernes prøve-størrelser, og dermed havnet i kategorien «plus size». Bildeserien fra januar-utgaven av PLUS Size Magazine er akkompagnert av noen hardtslående statistikker: «For 20 år siden veide en mote-modell i gjennomsnitt åtte prosent mindre enn gjennomsnittskvinnen. I dag veier hun 23 prosent mindre». Og: «De fleste catwalk modeller møter Body Mass Index' (BMI) sine kriterier for anorexia.» Til nyhetskanalen Fox News forklarer Madeline Figueroa Jones at hun med å trykke bildene ønsket å «åpne øyene til moteindustrien». – Det er ikke bare det faktum at dagens catwalkmodeller er farlig tynne vi ønsket å belyse, forklarer Figueroa Jones til nyhetskanalen. – Men også at begrepet plus size er i forandring. Før var man ikke regnet som plus size før man snakket om størrelser fra 12-14 (amerikanske størrelser) og oppover. I moteindustrien i dag blir en amerikansk størrelse seks (tilsvarer norsk størrelse 36) regnet for plus size å være. Og da er det noe som er feil. – Jeg ble emosjonell og begynte nesten å gråte, forklarer redaktøren til Fox News om det hun følte da hun først fikk se bildeserien. – Bildene hadde blitt sendt inn til og blitt forkastet av flere store motemagasiner. Når de kom til meg var det ikke noe spørsmål, jeg måtte ha dem på trykk. Jeg visste at disse bildene ville gjøre inntrykk på folk, og at med de rette statistikkene kunne vi få belyst et budskap som er svært viktig å spre. Ikke snakk om sunn eller ikke sunn Jones er snar med å tydeliggjøre at dette ikke dreier seg om sunn kontra usunn. – Dersom det var det dette dreide seg om, ville den store flerparten av modellene under New York eller Paris Fashion Week ikke være på catwalken i det hele tatt, forklarer redaktøren. – Å ikke spise på dagesvis kan umulig være sunt, uansett hvordan man snur og vender på det. I stedet insisterer Jones på at saken, og magasinet i sin helhet, er en feiring av kvinnekroppen. – Denne artikkelen er enkelt og greit en hyllest til alle plus size kvinner der ute som elsker kroppen sin, og som ønsker å bli behandlet som likeverdige i moteverdenen. Vi ønsker ikke å fremme at det er OK å være overvektig, men at sunnhet og aksept kan komme i mange former og fasonger. – Moteriktige klær er en rettighet alle kvinner har, ikke bare de som er små nok til å passe inn i prøve-størrelser. Ingenting i moteverden å gjøre Den britiske toppdesigneren Julien Macdonald uttalte for et par år tilbake til avisen Wales Online at plus size modeller ikke har noe i motebransjen å gjøre. Designeren, som stilte som dommer i reality programmet Britain’s Next Top Model, kom med flere negative uttalelser rettet mot modeller som bruker størrelser over en norsk størrelse 36 - altså plus size. – Det er ingen plus-size modeller med i serien. Dette er et seriøst program. Du kan ikke ha en plus-size modell som vinner av konkurransen, det hadde vært en vits, skal MacDonald ha uttalt til avisen WalesOnline. Ville ha modeller som ser sunne og friske ut Redaktøren for motebibelen Vogue i Storbritannia, Alexandra Shulman, derimot, ønsker å endre standarden i moteverdenen. Hun sendte ifølge et intervju med avisen The Guardian for noen år tilbake brev til alle de store motehusene og ba dem om å sende prøvekolleksjonene i større størrelser. Schulman forklarer til avisen at hun ønsket å benytte modeller i Vogue som var av en litt mer normal størrelse, men problemet var at alle prøveklærne var for små. Ifølge redaktøren var responsen heller laber, men Schulman mener bestemt at det er en forandring i gjære, og at normale kvinner ikke lenger ønsker å bli bombardert med bilder av utmagrede og unaturlige modeller. Ikke marked i Norge Den norske modell-mammaen Eivor Øvrebø hos Team Models i Oslo mener at det i Norge ikke finnes et stort nok marked for plus size-modeller til at noen kan jobbe som det. – En prøvestørrelse er som regel en norsk størrelse 36, eller mer ofte nå en 34, så det er den størrelsen, eller mindre, modeller er, sånn er det bare, forklarer Øvrebø til Klikk.no. – Det kan godt hende at det stemmer at prøvestørrelser er blitt mindre, størrelser generelt har jo krympet, men jeg vet ikke om dette betyr at grensene for å bli regnet som plus size har flyttet seg eller ikke. Selv mener Øvrebø at det jo ofte har vist seg at plus size-modeller ofte ender opp med å slanke seg for å passe inn i prøvestørrelser, og dermed faller ut av plus size kategorien. – Se bare på britiske Sophie Dahl, forklarer Øvrebø (bildet over.) – Hun ble hyllet som modell da hun var en britisk størrelse 16 (norsk str. 42-44), men endte jo opp med å slanke seg og bli en britisk størrelse 8 (norsk str. 38) etter hvert. En sunnere størrelsesrevolusjon Ikke alle er enige med Øvrebø om at mange plus size modeller ønsker å bli sylslanke. Det er ikke så lenge siden bildet til venstre stod på trykk i amerikanske Glamour, og nærmest skapte en mini-revolusjon i moteverdenen. 20-år gamle Lizzie Miller, med sine normalt store lår og en synlig bulk på magen, ble en sensasjon over natten, og blåste uten tvil nytt liv i debatten om den ideelle størrelsen. Miller var vakker, men verken sylslank eller avmagret, og kvinner verden over ropte hurra og identifiserte seg umiddelart med henne. I etterkant av både dette og den heftige debatten som har blåst rundt mikro-størrelsen Size Zero kan det virke som det ikke er like in å være unaturlig tynn som det var for en tid tilbake, noe de flotte bildene av den russiske plus size modellen Katya Zharkova ovenfor bare understreker. For lubben for Victoria's Secret Den 19-år gamle modellen Kate Upton har oppleved at det har stormet rundt henne de siste ukene. Blondinen prydet nylig den årlige badedraktutgave av Sports Illustrated i USA, men da det ble kjent at den formfulle jenta hadde fått det prestisjetunge oppdraget, reagerte mange moteeksperter med avsky. Kritikken gikk på at Upton hadde for store pupper og lår til å være en ekte modell. – Vi ville aldri brukt Kate Upton i et Victoria's Secret-show. Hun har altfor store former til at hun kan bli benyttet av oss, uttalte Sophia Neophitou, moteredaktør og kreativ ansvarlig for rekrutteringen til Victoria'a Secrets moteshow i en større artikkel i New York Times. Men det ser ikke ut til at Kate Upton sitter og depper av manglende oppdrag fra undertøysgiganten. Nylig lanserte den amerikanske hamburgerkjeden Carl's Jr sin nye reklamefilm, hvor Upton er stjernen, og spiller på nettopp de tingene hun har blitt kritisert for. Populært med plus size Irske Jean Barrett er en britisk størrelse 16 (norsk 42-44) og plus size-modell hos et modellbyrå Dublin. Hun merker også at interessen for å benytte seg av modeller som ser litt mer realistiske ut i kroppen virker som om den øker. – En håndfull jenter faller inn under kategorien plus size i byrået jeg er tilknyttet, forklarer Barrett. – Og det ansettes faktisk flere. 26-åringen forklarer at stadig nye oppdrag tikker inn, både for TV, kataloger og magasiner. – De aller fleste high-street kjedene har jo størrelser som går opp til i allefall en størrelse 16, og gjennomsnittskvinnen er angivelig en størrelse 14 (norsk 40-42). Da er det jo ikke så rart at alle disse kvinnene har lyst til å se hvordan klærne ser ut på en kropp som ligner deres egen! Kilder: Wikipedia, Daily Mail, The Telegraph, Fox News, The Huffington Post Les også:


text: Det finnes mange måter å forkorte flytiden på når du er om bord i SAS flygninger til Asia og USA. Støyreduserende høretelefoner utleveres i alle klasser på våre Airbus A330/A340 langdistansefly, hvor hvert sete er utstyrt med egen videoskjerm. Se underholdningstilbudet her: I tillegg tilbyr vi deg en lang rekke lesestoff... Her finner du den digitale utgaven av vårt magasin Scanorama som du vil finne i stol-lommen om bord når du flyr med SAS. Nå kan du også laste ned Scanorama på din iPad, last ned her. Scanorama er vårt prisbelønnede inflight-magasin som blir utgitt ti ganger i året. I magasinet kan du blant annet lese spennende reportasjer fra hele verden, få inspirasjon og lese om nyheter fra SAS. Les mer på Scanoramas hjemmeside, hvor du også kan lese tidligere utgaver av bladet. I tillegg til Scanorama tilbyr vi en lang rekke magasiner som f.eks. Wallpaper, Newsweek, The Economist, Bo Bedre m.fl.* som kan leses på våre interkontinentale flygninger. Bladene er plassert i bladholdere på våre Airbus A330 og A340 - både på Business, Economy Extra og Economy. * utvalget kan variere Nyhet! Scanorama Portfolio har landet... Vi har lansert en spesiell utgave av Scanorama under navnet Scanorama Portfolio. Det er 196 spennende sider fyllt med de beste reisetips innenfor gastronomi og overnatting. Akkurat som Scanorama er Portfolio en arena for Skandinavias beste skribenter og fotografer. Artiklene i Portfolio er lengre, og der er flere bilder - alt sammen pakket inn i et lekkert design. Du kan lese Portfolio i SAS' 17 lounger rundt om i verden eller kjøpe bladet i utvalgte europeiske bladkiosker, bl.a. hos Magasin du Nord på Kongens Nytorv i København. SAS-magasinet Vi har sluttet å gi ut det norske SAS-magasinet. Ønsker du allikevel å se de tidligere utgitte utgavene kan du gjøre det her. De inneholder flotte reisereportasjer og interessante artikler. Klikk her for å bla i tidligere utgaver av SAS-magasinet


text: Linni ute av Robinson Gunnar Happy Hamster Nordbeck ble syndebukken i Robinsonkampen som førte laget til øyrådet, og følte seg sikker på at det ble han som måtte dra. Men med tre av fire stemmer mot seg ble det Linni som måtte vinke tårevått farvel. Den giftesugne blondinen tok imidlertid tapet med et smil og erklærte at hun ikke var bitter på de andre deltagerene. - Jeg har lært kjempemye og fått tre kjempegode venner. Det er mer verdt enn noen pengepremie, sa hun før hun fulgte programleder Christer Falck vekk fra øya. Linni holdt også på å forlate ekspedisjonen tidligere, da hun fikk beskjed om at bestefaren var syk. - Jeg hadde en rar følelse hele dagen. Da Christer fortalte meg at noe hadde skjedd med bestefaren min, trodde jeg han var død, sier Linni til Seher.no. Men etter å ha snakket med familien på telefon, valgte hun å bli værende på øya. Etter den siste avstemningen er det kun tre deltakere igjen på lag Sør. Men det varer neppe lenge. Siden lagene søndag fikk i oppdrag å bygge en flåte som skal ta dem til en ny øy, går det nå mot sammenslåing i Robinson-ekspedisjonen - der alle kjemper mot alle... Se video fra Linnis ankomst på øya: LES OGSÅ: Linni trives som singel?


text: Gjesteutstilling fra Wrocław Gjesteutstillingen «Gjenvunnet historie» forteller den jødiske historien til en by og et område i Europa som før annen verdenskrig tilhørte Tyskland, men i dag er en del av Polen. Utstillingen viser en 800 år lang historie, fra tysk middelalder til vår egen tid. Denne utstillingen fra Wrocław sto i Jødisk Museum i Oslo fra 10. oktober til 12. desember 2010. «Gjenvunnet historie» er en del av prosjektet «Jødisk liv i Oslo og Wrocław – en utstilling», et samarbeidsprosjekt mellom Stiftelsen Bente Kahan og dens norske partnere Jødisk Museum i Oslo og Norsk Folkemuseum. Prosjektet er støttet med midler fra det Europeiske økonomiske samarbeidsfondet (EØS), Island, Liechtenstein og Norge og Kulturutvekslingsfondet mellom Norge og Polen. Utstillingen ble åpnet i forbindelse med innvielsen av den restaurerte White Stork Synagogue i Wrocław Den Hvite Stork Synagogen Den Hvite Stork Synagogen i tyske Breslau, ferdigstilt i 1829, ble designet av Carl Ferdinand Langhans, sønn av arkitekten til Brandenburger Tor i Berlin. Bygningen overlevde krystallnattens flammer i 1938 og fungerte som synagoge for det polsk-jødiske samfunnet i Wrocław fra 1945 til 1968, da de fleste av de gjenværende jødene ble tvunget til å forlate det kommunistiske Polen. I 1996, i frie, demokratiske Polen, fikk Wrocławs jødiske menighet tilbake sin synagoge, og startet straks gjenoppbyggingen av den ødelagte bygningen. Siden 2006 har Stiftelsen Bente Kahan (Fundacja Bente Kahan), stiftet og ledet av den norske artisten Bente Kahan, vært ansvarlig for fullføringen av restaureringen av den verneverdige bygningen. Prosjektet ville ikke vært mulig uten samarbeidet med fellesforeningen for jødiske menigheten i Polen, det personlige engasjementet til Wrocławs ordfører Rafal Dutkiewicz, prosjektlederen Marek Mielczarek, og formann i stiftelsens råd Maciej Sygit. Restaureringen av synagogen har blitt finansiert med midler fra Det Europeiske Økonomiske Samarbeidsområdet (EØS), byen Wrocław og Fellesorganisasjonen for Jødiske Trossamfunn i Polen.


text: Helt greit hotell som kanskje kunne trenge en oppdatering. Veldig god mat i restauranten til en grei pris. Rommene har det som trengs men ikke mer. Sentral beliggenhet er et pluss. Frokosten er bra til å være svensk. Mye dårlig frokost i det landet. Veldig hyggelig og hjelpsom betjening. Beliggenhet: Sverige > Vestkysten > Vastra Gotaland County > Alingsås Fasiliteter: Forretningssenter Treningssenter Kjæledyr tillatt Restaurant Romservice Rullestoltilgang Nr. 1 av 1 hoteller i Alingsås Prisklasse (basert på gjennomsnittspriser): 807 kr - 1 554 kr Hotellklasse:4 stjerne — First Hotel Grand Alingsas 4* - Alternativer for reservasjon: - TripAdvisor er stolt av å være partner med Booking.com, Travelocity, Otel og HotelsClick slik at du trygt kan bestille fra First Hotel Grand Alingsas. Vi hjelper millioner av reisende hver måned med å finne det perfekte hotellet for både ferie- og forretningsreiser, med de beste rabattene og spesialtilbudene.


text: Vi har merket at du bruker en nettleser som ikke støttes. TripAdvisor-nettstedet vises kanskje ikke riktig. Vi støtter følgende nettlesere: Windows: Internet Explorer, Mozilla Firefox, Google Chrome. Mac: Safari. 1772 E Barstow Ave, Fresno, CA 93710-6505 Oppdater restaurantdetaljer Nyeste anmeldelse - 28 mar 2013 Reisende som så på Tacos Marquitos, så også på - Har du vært i Tacos Marquitos? Del dine erfaringer! - Eiere: Hva er din side av saken? Hvis du eier eller leder Tacos Marquitos, kan du registrere deg nå for å få gratisverktøy for å forbedre oppføringen, tiltrekke deg nye anmeldelser og svare på anmeldelser. Behandle oversikten TripAdvisor bruker informasjonskapsler for å gi deg en bedre nettopplevelse. Les mer eller endre dine innstillinger . Ved å fortsette tillater du vår bruk av informasjonskapsler.


text: Indisk- og kolonitidsinnflytelse synes tydelig på denne sørafrikanske strandbyen, og denne blandingen av kulturer og arkitektoniske stilarter gjør Durban unik i Sør-Afrika. Durbans Golden Mile er reisemål for surfere, familier og sportsfiskere på grunn av kombinasjonen av vakker natur og moderne feriested. Her er nok av storbyattraksjoner, noe som gjør dette til et bra reisemål for både familier og par. mer »


text: Matthew Moran |Denne artikkelen mangler kildehenvisninger og kan ikke verifiseres. Kildeløst materiale kan bli fjernet uten forvarsel.| I en alder av femten år sluttet Moran på skolen for å starte på en karriere som kokk. Han begynte sin læretid ved La Belle Helene Restaurant i Roseville, Sydney, der han lærte seg fransk matlaging. I 1991 slo Moran seg sammen med sin forretningspartner Peter Sullivan og lanserte sin første restaurant som fikk navnet The Paddington Inn Bistro. Det vellykkede samarbeidet førte Morgan og Sullivan til å åpne deres andre restaurant Moran's Restaurant and Café i 1995 som også ble godt mottatt blant kritikerne og publikum. Moran's ble 1995 tildelt titten beste restaurant av Sydney Morning Herald Good Food Guide. Moran er også medlem av det internasjonale kulinariske panel for Singapore Airlines. Hans rolle ved dette panelet innebærer å designe måltider for passasjerer som reiser med Singapore Airlines. Moran er blitt bekreftet som dommer for den tredje sesongen av Masterchef Australia som vil gå på luften på Network Ten en gang tidlig i 2011. Moran er gift med forfatter Sara Hopkins, og sammen har paret de to barna Harry og Amelia.


text: Prins Valiant Prins Valiant er en tegneserie av Harold Foster. Foster både skrev og tegnet serien fra 1937 til 1971. I 1971, etter å ha prøvd ut andre tegnere som Wallace Wood og Gray Morrow, overlot Foster tegningen til John Cullen Murphy. Foster fortsatte å skrive og skissere sidene til 1980. John Cullen Murphys sønn, Cullen Murphy, overtok skrivingen. Prins Valiant er en de lengste løpende eventyrseriene fortsatt under produksjon. I 2004 overtok Gary Gianni som tegner, med Mark Schulz som tekstforfatter. Serien er en kronologisk biografi over den fiktive prins Valiants liv. Den begynner med at en introduksjon av hans far, Aguar, konge av Thule. Thule omfatter i følge kartene i serien Nord-Trøndelag og det sørlige Nordland, med hovedsetet, borgen Vikingholm, i nærheten av dagens Steinkjer. Aguar må flykte til England etter at tyrannen Sligon har tilranet seg tronen. Valiant vokser opp i de britiske sumpområdene. Som 16-åring blir han slått til ridder av det runde bord av Kong Arthur, og senere gjenerobrer faren Thule. På sine reiser treffer Valiant den vakre dronning Aleta av Tåkeøyene, som han først tar for en trollkvinne, men som blir hans livs kjærlighet som han etablerer familie sammen med. Serien foregikk opprinnelig i en fiktiv middelalder, med drageligende uhyrer og magi. Foster plasserte den etter hvert i en mer konkret historisk ramme. Valiant og Aleta gifter seg i året 455, under vandalenes herjing av Roma. Men det historiske er ikke konsekvent fremstilt, da kong Arthurs England tilhører riddertiden under høymiddelalderen, og vikingene hører hjemme på 800-tallet. Navnene som nyttes har liten gjenkjennelse til tradisjonelle nordiske vikingnavn. Serien ble så merløsrevet fra den historiske rammen, og en rekke episoder med bl.a. den østromerske keiser Justinian kan tyde på at handlingen er flyttet til 500-tallet, og serien ble igjen mer preget av fri fantasi. I Norge ble Prins Valiant oversatt og distribuert av Bulls pressetjeneste og i mange år gikk den i Magasinet For Alle, så i Spøk og Spenning, for så å bli del av det ukentlige tegneseriebladet Skippern. Fra 1987 ble serien utgitt på norsk av Thule forlag. I 1953 laget regissøren Henry Hathaway en film basert på tegneserien, med Robert Wagner som Valiant og Janet Leigh som Aleta. I filmen er Aleta en britisk prinsesse, og søster av Ilene som var Vals første kjærlighet i tegneserien.


text: Vi har kommet til slutten av mai..om ei uke er det Juni og vi kan begynne og vente på sommeren. Jeg har vært på tur...tatt bilder i hytt og pine....vakker alt sammen. Her kommer atter en gang ett laangt innlegg. En tur til CONTAINERGIRL resulterte i dette Ett nydelig speil med en brun ramme....ikke sikker på plasseringen ennå....men foreløpig gjorde det seg her. En vakker slitt stol....Julie stiller opp som sommerlig modell:-) tross kald vind. En vindunk...som ble tømt(det var IKKE vin i den nei ..hihihi). Dekket den med en pose...ja den skulle vært svart ser jeg nå...må vel dekke det til med jord....ble til en stor potte for en blomst som jeg fikk av min mor. Den blir stor og med masse blomster på...en pelargoni...(tror jeg det heter)...noe lignende som denne vindunken fant jeg på Plantasjen til 300 kr. Kan også brukes til å ha sommerlige tepper og puter i. En rusten vindunk...er foreløbig fylt med drivved....skal bli en liten bål plass på kjølige kvelder. Noen natur bilder må til Her innenfor bor en søt dame og en skjønn hund:-)) På tur hjem åpenbarte dette seg med utsikt mot STRAUMEN.....da var det bare å stoppe bilen og tuslet ned til vannet og knipse ivei. Joda det ble kjøpt mer...en sag som min mann måtte ha...så nå blir det flere hyller ja. En flaske...joda den har jeg planer for..må bare få tak i flere:-)) HEISANN OG HOPPSANN...da venter Shila på tur...været er NYDELIG!! kos dere der ute i det langstrakte land.!!


text: Nordahl Grieg, født i Bergen, norsk forfatter; bror av Harald Grieg og gift med Gerd Grieg. Etter artium drog han til sjøs. Han debuterte etter dette med diktsamlingen Rundt Kap det gode haab (1922) og vakte i 1924 oppsikt ved djerve skildringer fra sjømannslivet i romanen Skibet gaar videre. Året før hadde han sammen med Nils Lie skrevet kriminalromanen Bergenstoget plyndret inat (filmatisert 1927), som ble utgitt under pseudonymet Jonathan Jerv. I Oslo studerte han filologi og arbeidet som journalist i Tidens Tegn og Oslo Aftenavis. Han ble en fremragende reisebrevforfatter (Kinesiske dage, 1927, brev fra Finnmark, Russland, Spania og flere steder; posthum samling av brev fra Hellas), og hans engelskstudier og et collegeopphold i Oxford satte frukt i essaysamlingen De unge døde (1932), med oversettelser fra bl.a. Byron, Shelley, Keats, Rupert Brooke. Som dramatiker debuterte han 1927 med En ung manns kjærlighet og Barrabas, fortsatte med Atlanterhavet (1932), Vår ære og vår makt (1935), Men imorgen – (1936) og Nederlaget (1937). Hans siste drama, fullført like før okkupasjonen i 1940, handlet om Henrik Wergeland, og det tapte manuskript skal ha vært gjemt i en låve som ble brent under krigen. Som dramatiker var Grieg influert av film-metodikk og tysk ekspresjonisme, og han utnyttet på scenen moderne tekniske virkemidler (f.eks. i Atlanterhavet). Men nettopp i hans beste dramaer, Vår ære og vår makt, som handler om sjømenn og skipsredere under og etter den første verdenskrig, og Nederlaget, med emne fra Pariserkommunens historie i 1871, kan det bli noe flimrende over de skiftende scenebildene. Et drama skulle etter hans mening ha fart og spennende handling, og bringe et budskap. Psykologien skulle vise seg i lynglimt. Hans evne til alltid ny entusiasme var forbundet med en dirrende forutfølelse av at han selv skulle få den skjebne å høre til «de unge døde». Etter diktsamlingen Stene i strømmen (1925) fulgte i 1929 Norge i våre hjerter, som vant mange beundrere. 1932–34 var han i Sovjetunionen og ble overbevist kommunist. I tidsskriftet Veien frem, som han gav ut 1936–37, vendte han seg skarpt både mot det nazistiske Tyskland og mot at stormakter i vesten ikke tok problemet alvorlig. Samtidig støttet han Sovjetunionen, som han så som et bolverk mot den nazistisk-fascistiske krigsfaren. Tydeligst gav Sovjet-troen seg utslag i Ung må verden ennu være (1938), en roman der den forenklede menneskeskildringen blir oppveid av livsfylden og kraften i skildringen. 9. april 1940 sluttet Grieg seg straks til de norske styrkene, medvirket ved transporten av Norges Banks gullbeholdning til Molde og videre sjøveien til Tromsø, og drog med krysseren Enterprise til Storbritannia. Her ble han utdannet til offiser, deltok som krigskorrespondent i flytokter over Atlanterhavet og Nordsjøen. Han ble drept da flyet han satt i ble skutt ned over Berlin 2. des. 1943. I 1936 skrev han diktet Til ungdommen, ofte kalt Kringsatt av fiender. Dette ble tonesatt av Otto Mortensen i 1952, og slik er det blitt en av Griegs mest kjente tekster. Sangen er brukt som allsang i arbeiderbevegelsen og fredsbevegelsen. Etter attentatene mot regjeringskvartalet og Utøya 22. juli 2011, ble den sunget i begravelser og minnemarkeringer. Sangen ble et symbol på hvordan Norge valgte å svare på angrepet. Noen av AUF-ungdommene som svømte fra Utøya for å redde livet, skal ha sunget Til ungdommen for å klare å holde motet oppe. Grieg ble særlig kjent for sine dikt skrevet under krigsårene, for eksempel 17. mai 1940, et dikt han selv leste opp i radio fra Nord-Norge, og Kongen, De beste, Viggo Hansteen og På Tingvellir. Disse er trykt i diktsamlingen Friheten (først utgitt i Reykjavík 1943). Linjen fra den patriotiske ungdomslyrikken ble her tatt opp igjen, foredlet og fast. Fin lyrikk inneholder også samlingen Håbet (1946); særlig bør framheves det siste diktet Grieg skrev, Den menneskelige natur. Taler og artikler fra krigstiden er samlet i Flagget (1945), mens Veien frem (1947) rommer artikler fra tidsskriftet av samme navn. I 1947 kom Griegs Samlede verker i 7 bd. To filmmanuskripter, Større kriger og Edvard Grieg, som Grieg skrev i London 1940–41, ble gjenfunnet 1989 og utgitt i bokform 1990. En del av hans dikt er oversatt til engelsk av G. M. Gathorne-Hardy. Grieg førte videre mye av det beste i Wergeland- og Bjørnson-tradisjonen. Også hos ham var liv og poesi ett. Evnen til handling og evnen til diktning var smeltet sammen og kunne ikke skilles.


text: TONIGHT... Antrekket er klart og her er en liten sneak peek. Vi er klare for kvelden! Lille vofsen har vært på kveldstur og sover i sofaen. Elsker å ha han her hos meg i Oslo. Herlig hvordan en så liten krabat kan spre så mye glede... I morgen skal vi på lang tur rundt Sognsvann, og det er godt at lille vennen får meg opp av sofaen. Hehe! Ønsker verdens beste lesere en fantastisk kveld, så gleder jeg meg til å skrive til dere i morgen. Love you all!


text: Marvin Bratke, tysk arkitekt og designer, har fokusert på en kombinasjon av de to sistnevnte faktorene. Løsningen han har kommet frem til ble finalist i kåringen Crystal Cabin Award, en tysk kåring som premierer innovative løsninger for flyinteriør. Her tyter modulene ut av flykroppen. (Foto: Designeren) Så hva har designeren pønsket ut? Jo, et fly bygget opp av moduler. Litt Ikea-prinsipper over dette, muligens. Tanken bak er at ombordstigning og avstigning bør skje på flyplassen - ikke på flyet. Flyet og flyplassen integreres dermed på bakken, ved at seksjoner fra flyet hentes inn i flyplassen etter at flyet er parkert ved "gate". Oppdelingen har noen fordeler: Små, oppdelte seksjoner betyr mindre kø for passasjerer som skal av og på flyet. Moduler kan også skreddersys ulike behov og ulike flyselskaper. Ha med en egen butikkmodul, eller en sovemodul? Moduler kan klargjøres på flyplassen, for eksempel gjøre klar ren og ny kjøkkenmodul med mat og drikke. Flere selskaper kan koble sine moduler sammen i en flykropp, slik at lavprisselskapet har sin del og businesselskapet har en annen del? Moduler kan repareres og vedlikeholdes uten å holde igjen hele flyet. Velkommen til diskusjon på DinSide. Meld gjerne fra hva du mener, men husk at mange leser det du skriver. Vi forventer en saklig tone, og at debattantene holder seg til temaet. Det er ingen selvfølge å få publisert innlegg her, og DinSide forbeholder seg retten til å slette/moderere innlegg uavhengig av innhold. Har du kommentarer til måten redaksjonen har løst saken på, tips om skrivefeil eller lignende, må du gjerne ta kontakt på email@example.com. Mellom 23 og 07 vil debatten være stengt, og den stenger automatisk 14 dager etter publiseringsdato. Vær obs på at vi vil fjerne innlegg som inneholder: Trakassering og utskjelling av meddebattanter, enkeltpersoner eller grupper Rasistiske utsagn, bannskap, trusler eller generelt hatske meldinger


text: Husbrann i Fræna Politiet fikk melding om husbrannen i Elnesvågen klokken 21.10 fredag kveld. Ifølge politiet startet trolig brannen i kjøkkenområdet før den spredte seg videre til loftet. Brannvesenet skal raskt ha fått kontroll på brannen og bistod eieren med restverdisikring. Huset skal imidlertid ha fått omfattende skader. To personer ble behandlet av ambulansepersonell etter at de hadde inhalert røyk. Brannen vil bli etterforsket videre at lensmannen i Fræna.


text: Våre lysbord er en bekvemmelighet for dine søk, men bilder kan kun lastes ned enkeltvis. Nå ville være et godt tidspunkt for å registere et abonnement, sånn at du kan få mest mulig ut av din tid og vår tjeneste. spør meg siden Lagreavbryt Sendavbryt Mottaker vil ikke kunne gjøre endringer ved ditt lysbord. Delavbryt Mottaker vil kunne gjøre endringer ved ditt lysbord. Er du sikker på at du ønsker å slette hele dette lysbordet?Jaavbryt loading... Lysbord Legg til i lysbordet▼ Vennligst Logg inn... For å organisere bildene ved lysbord, må du først registrere eller logge inn. Registrering er gratis! Lysbord gjør det mulig for deg å kategorisere grupper av foto - og sende dem til venner eller kolleger


text: Ifølge MirrorFootball var gruppen ledet av Yahya Kirdi i hemmelige forhandlinger med Liverpools nye klubbformann Martin Broughton og deleier George Gillett i London forrige uke. Kirdi, som opprinnelig er fra Syria, regnes som god for flere milliarder kroner og har også bidratt med flere titalls millioner kroner til veldedighetsorganisasjonen Unicef. Vil slette Liverpools gjeld Nå nærmer han seg en enighet om å sikre seg eierskapet i Liverpool for rundt fire milliarder kroner. Som en del av avtalen skal Kirdi også være villig til å slette Liverpools massive gjeld, som skal være på rundt to milliarder kroner. Gruppen anført av Kirdri skal allerede ha planene klar for en ny stadion for Liverpool - og vil gjøre store investeringer på overgangsmarkedet for å sørge for at Liverpool neste sesong blir en utfordrer til gullet i Premier League og i Mesterligaen. Tidligere Celtic-kaptein Andy Lynch er blant personene Kirdi har ansatt for å sikre seg eierskapet i Liverpool. Bekrefter samtaler Forretningsmannen Lynch bekrefter at samtaler har funnet sted - og at forhandlingene så langt har vært positive. - Mr. Kirdi har bekreftet til meg at de har hatt oppløftende diskusjoner med både Martin Broughton og George Gillett. Han håper på at en endelig avtale kan signeres i løpet av kort tid, blir Lynch sitert på i The Daily Mirror. Yahya Kirdi spilte i ungdomsårene på landslaget til Syria. Han er tidligere blitt hedret av UEFA-president Michel Platini for sine bidrag til utvikling av stadionanlegg og gressbaner i Midtøsten.


text: Mitt navn er Karoline Natalia og jeg skriver denne bloggen. Jeg er 20 år gammel og kommer fra et lite sted utenfor Hamar i Hedmark. Jeg bor nå i Oslo, hvor jeg studerer jus ved universitet i Oslo. Jeg er stort sett blid og fornøyd, men alle har vel en regnværsdag? Jeg har mye energi og liker å holde meg i form ved ulike former for trening. Jeg er og en voldsom pratefant og prater både i våken og sovende tilstand. I bloggen skriver jeg alt jeg føler for, men det aller meste har et moterelatert innhold. Jeg er veldig interessert i klær, sko, tilbehør, moter, vintage og trender. Garderoben min består av ting fra både billigkjeder og mer eksklusive merker. Jeg er glad i å mikse gammelt, nytt, dyrt og billig. Stilen min er veldig varierende, men jeg vil si at du stort sett finner noe feminint i den. Jeg har en spesiell kjærlighet til designervesker, og har allerede en liten samling. Jeg håper og tror at den bare vil bli større med årene. Kontakt: firstname.lastname@example.org


text: Uruguayaneren scoret fire ganger. Les hva Teitur Thordarson, Mons Ivar Mjelde, Steinar Nilsen og Rune Skarsfjord sa da de ble Brann-trenere. Serverne tålte ikke trafikken. BLOGG: Velregissert til tusen, erkebergensk – og smått komisk. Plutselig var John Arne Riise inne i varmen hos Fulham igjen. Her er bildet ingen i München liker å se. Ny smell for Manchester United. Rikard Norling tar sin del av skylden for konflikten med sportssjefen i Malmö. Storspillet legges merke til både i Tyskland og England. Sjekk hvem som jakter Ciljan. BLOGG: Det var salmer, hyllest, suggesjon og en yppersteprest som tok rommet. Rikard Norling skapte tro. Simon Larsen usikker på fremtiden i osloklubben. Sliter med spilletid i RBK – nå har seriemesteren sendt e-post til Trondheim. Evertons manager kommer ikke til å be spillerne sine legge seg bakpå mot Manchester United. Toppdommer Hege Lanes Steinlund ble kalt «jævla kjerring». Nå legger hun opp. Spissen er ikke fornøyd i Brede Hangeland og John Arne Riises klubb. Real Madrid- og Portugal-stjernen Cristiano Ronaldo åpner museum om seg selv. Ole Gunnar Solskjær vil drøfte neste karrieresteg med familien. Visekaptein Daniel Agger skal ha havnet på kant med manager Brendan Rodgers. Unge fans hetset motspiller. BLOGG: Vi har økonomi til å hente noen av de beste fra vår nabo i øst.


text: Om IKEA FAMILY Dette er IKEA FAMILY IKEA FAMILY er mer enn bare et oransje kort. Det er en klubb for mennesker som deler IKEAs mål om å gjøre dagliglivet bedre for de mange menneskene. Det er en klubb for hjemmekjære. Det er en fanklubb for IKEA. Det er penger i lommeboken din. Det er et inngangsbevis til spesialarrangementer. Men først og fremst er det vår måte å si «takk» på. Hvis du liker IKEA, kommer du til å elske IKEA FAMILY – fordi du får så mye mer IKEA når du blir medlem. IKEA FAMILY er en klubb som belønner sine medlemmer. Meld deg inn i IKEA FAMILY, så får du spesialrabatter på regulære IKEA-produkter og tilgang til det unike og eksklusive IKEA FAMILY-sortimentet. Vi vet at du er like lidenskapelig opptatt av hjemmet ditt som det vi er. Derfor avholder vi spesialarrangementer i varehusene våre, der våre eksperter leder temakvelder og seminarer og deler sin kunnskap om de nyeste trendene og teknikkene innenfor hjeminnredning og interiørdesign med IKEA FAMILY-medlemmer. IKEA FAMILY er åpen for alle, og det koster ingenting å bli medlem. Sørg for å få tilgang til alle de strålende medlemsfordelene – meld deg inn i IKEA FAMILY via Internett, eller stikk innom ditt lokale IKEA-varehus for å tegne medlemskap. Når du får medlemskortet ditt, må du huske å dra det hver gang du besøker IKEA, slik at du får alle de nye tilbudene og oppdatert informasjon. Uansett hvor i verden du befinner deg, og om du er single eller gift og har barn eller ikke – du er alltid en del av familien vår.


text: Etter 4 måneder med bortforklaringer og forsøk på å gi andre skylden, måtte den greske statsministeren George Papandreou fredag endelig krype til korset. Det vil si han krøp ikke helt frem til korset, men lot finansminister Giorgios Papakonstantinou bli igjen og rydde opp i rotet. Selv syntes han tydeligvis at han fortjente noen dager i solen fremfor rampelyset og satte derfor kursen til den greske øya Kastelorizo. Markedet sendte torsdag renten på greske statsobligasjoner med 2 års løpetid over 10.5% og signaliserte med dette klart at tiden for politisk tull fra EU generelt og Hellas spesielt var over. På under én måned har nemlig greske statsobligasjoner falt så kraftig at den effektive renten er blitt mer enn doblet. Etter all «støyen» rundt Hellas er det godt å registrere at det er tyngdeloven og de økonomiske realiteter som fortsatt gjelder. En stund fryktet jeg at Papandreou, som i tillegg til å være statsminister også fyller stillingen som utenriskminister, også skulle overta finansministerposten. I så fall ville øvrige ministerposter sannsynligvis ha fulgt i rask rekkefølge før Papandreou enten skiftet navn til St. George eller tok tittelen «Supreme Emperor». Angela Merkel og Christine Lagarde ville i så fall sannsynligvis ha blitt tilbudt hver sin øy som takk for hjelpen. Krisepakken på totalt €45 milliarder, hvor EU bidrar med €30 milliarder og IMF €15 milliarder, betyr at Hellas blir satt under «administrasjon». Landet må nå innfinne seg med betydelige økonomiske reformer og overvåkning for å kunne motta denne hjelpen. Alt har imidlertid konsekvenser. Denne krisehjelpen bidrar til å svekke sentralbankbalanser ytterligere. Dette kommer på toppen av svekkelsen de ble utsatt for under finanskrisen, hvor de ble tvunget til å ta imot råtne fordringer fra bankene og samtidig erstatte disse med friske, nye penger. Effektene av begge disse «nødhjelpsprogrammene» kan sees i utviklingen av SovX-indeksen. Denne måler hvor mye det koster å forsikre europeisk statsgjeld mot konkurs. Så langt har markedet kun i liten grad tatt seg betalt gjennom høyere generelt renter for denne økte konkurssannsynligheten. Ikke uventet er det ingen politker som har takket finansmarkedet for at de ble gjort oppmerksom på situasjonen i Hellas før en total katastrofe var et faktum. Markedet på sin side venter ikke på noen slik oppmerksomhet og har i steden viet andre land som ikke tar innover seg økonomiske realiteter sin oppmerksomhet. Spania er et av disse. Konkursforsikring på spansk nasjonalgjeld er idag høyere enn den var på det verste under finanskrisen.


text: Min kjære nevø Torbjørn og hans aldeles herlige Madeleine har fått ei lita jente, og denne skal selvsagt skjemmes bort etter noter (vi er jo en musikalsk familie må vite!!!) Dette er altså nummer 3. Fra før har vi Emma og Dennis, og vi har også Benjamin, storebror til Emma, som vi fikk fiks ferdig, og er ingen dårligere grandtantegutt for det!! Kjære Lisa og Tom, Erine og Marius, Torbjørn og Madeleine! Dere er flinke og flotte "tanteunger", og det er en fryd å følge med på hvor flinke dere er til å ta vare på neste generasjon!


text: Den 26. august 1612 ble det utkjempet en blodig kamp ved Kringen i Gudbrandsdalen. Midt under Kalmarkrigen mellom Danmark-Norge og Sverige hadde skotske leietropper gått i land i Romsdalen for å marsjere til Sverige og gå i tjeneste der. Ved Kringen ble de stoppet og nedkjempet av bønder fra Gudbrandsdalen. Dette er siden blitt kalt Skottetoget. Fortellingen om slaget ved Kringen har i ettertiden hatt stor symbolverdi for norsk selvfølelse og nasjonsbygging. I Riksarkivet har vi bevart to rapporter om slaget. Disse var sendt fra krigsledelsen ved Akershus festning til Danske kanselli i København.


text: Under vårt tak jobber mange yrkesgrupper for å bedre din helse! Vi er et kompetansesenter innen helse i Heimdal sentrum. Vi ønsker å gi våre pasienter et bredt behandlingstilbud -noe som passer for alle. Ved sammensatte problemstillinger jobber vi sammen for å gi deg et best mulig helsetilbud. Gamle og nye pasienter ønskes velkommen! English speaking visitors: Heimdal Medisinske Senter is a health competence center located in the center of Heimdal. We offer a wide specter of medical services and treatments. Please contact us for further information about our services. Phone: 72 59 45 50


text: 30.11.2008 Vellykka julebord i går! Kommiteen med Tove i spissen serverte det beste pinnekjøttet som tenkes kan - med tilbehør og etterfølgende kaker og kaffe. Hanne tok ansvar for mye av underholdninga, bl.a. med en spørrekonkuranse henta fra fjorårets "Geithælvete", Karlsøyfestivalens interne organ. Vi fikk prøvd det nye lydanlegget skikkelig utover natta og som vanlig ble "Carlsøvisen" avsunget med stort engasjement!


text: Olav Mikkelborg er strålende fornøyd med sesongen til Muscles G.T. Hoppa var riktignok uheldig i årets store oppgave, VG Hoppederby, men sett under et har hun levert en solid sesong. I sin siste start avsluttet hoppa strålende mot knalltøff motstand på Solvalla. Nå venter trolig to starter før vinterhvile. - Etter planen skal vi ut på Bjerke på onsdag, og Oaks-revansjen 29. november. Med klaff i disse løpene, blir det en fin avslutning på sesongen. Nå fikk hun en litt roligere periode etter løpet på Solvalla, men virker fin i trening. Jeg synes ikke onsdagens løp ble avskrekkende, og håper hun er med i toppen. Det kan hende hun trenger ett løp i kroppen, men hoppa har vært god etter pauser før. Alt har virket bra i intervallene hjemme, sier en optimistisk Olav Mikkelborg. Optimist Maura-bosatte Mikkelborg lar seg heller ikke skremme av konkurransen, selv om han har respekt for konkurrentene. - Det kunne blitt langt tøffere. Jeg hadde fryktet det, men jeg sier ikke at vi møter dårlige hester. Fra tillegg må det klaffe! Det er aldri enkelt å hente tillegg på hester, som nærmest er like gode. Jeg velger likevel å være optimist, for jeg vet jeg har en bra hest, som er mer enn god nok til å vinne, fortsetter Mikkelborg, som tror voltetstart går greit. - Vi har liten erfaring med voltestart, men Muscles G.T. er rolig og avbalansert. Jeg tror det går bra, melder Mikkelborg. Innleder og avslutter? Sine to øvrige oppsitt innenfor V65-rammen øyner han ikke de store mulighetene, men Mikkelborg tror han kan vinne onsdagens første og 8. løp. - 8 Briskeby Lynet (1. løp) er en kapabel traver som kommer ut etter pause. Jeg har kjørt hurtig med ham ved et par anledninger. Sist var vi nede på 1.32-tallet, og det så veldig bra ut. Han skal absolutt regnes direkte. Spillerne skal heller ikke glemme 2 Pepsea Chappel i 8. løp. Hoppa varmet veldig fint sist, og kom bra tilbake etter galoppen. Det virker ikke som starten er problemet, så jeg tror på feilfri avgang. Unngår vi galoppen har hoppa kapasitet til en plass i toppen, sier Mikkelborg, som sier dette om Kings-hestene. - 2 Kings Enthusiastic (V65-1) var syk sist, men har trent fint den siste tiden. Han har mer å gå på, men jeg ligger lavt til han viser mer stabilitet. 12 Kings Lucky (V65-4) er i form, men tolvtespor for tredje gang på rad. Jeg er fornøyd med en premie, avslutter Mikkelborg.


text: Dersom du har spørsmål om kredittkort står vi gjerne til tjeneste for å besvare det du måtte lure på! Kanskje har du spørsmål som er direkte knyttet til vår side eller har forslag til forbedringer eller lignende. Da kan du benytte kontaktskjemaet du ser under. Vi er en uavhengig kredittkort-side og derfor anbefaler vi at dersom du har spesifikk spørsmål knyttet til kredittkortene i oversikten vår, at du ta direkte kontakt med disse kortselskapene. Ha en fortsatt hyggelig dag!


text: 10,15carat pink topaz og diamant pedang i 14k vitt gull,ny handlagd pedang med 1st 10,00carat cushion slipt topaz i beste kvalite farge pink renhet vs1 very very clean innfell med laser 1st 0,15carat brilliant slipt toppkvalite diamant farge F top wesselton helt vit renhet vs1 helt ren,toppkvalite meget ovanlig pedang som verkligen syns og glittrer,helt i solitt 14k vitt gull vekt solide 7,2gram,garantert ækte må ses,rek butikpris 3000usd selges meget billigt.nedsatt sistepris. X[LoginFormLoginFailAttempts]0[LoginFormLoginFailSeconds][LoginFormCaptchaBypassTimer] Still selger ett spørsmål Her kan du stille selger ett spørsmål vedrørende auksjonen Bekreft ditt bud på 10,15carat pink topaz og diamant pedang i 14k vitt gull (646125128) Du byr nå på denne auksjonen.For å legge inn maksbud setter du et høyere beløp enn det som er foreslått i budfeltet. Systemet vil da by automatisk for deg opp til ditt maksbud! Du bekrefter også våre betingelser Beklager, du er ikke høyeste budgiver. Rapporter denne gjenstanden til QXL! Noen mistanke? Hvis denne gjenstanden ikke følger QXL.no sine regler, vennligst rapporter dette til oss. Tusen takk! Mistenkelig gjenstand Misbruk av bilder/tekst


text: Tag Archive: velferdssamfunnet «Med lov skal landet byggjast, og iikje med ulov øydast» sto det over tavla på klasserommet i Kamelrytterskens barndom. Klassen før hadde hatt norgeshistorie og lært om Frostatingsloven. Politikk er det muliges kunst, men vi alminnelige dødelige tror at det også er samfunnsbygging. Og da gjerne med Frostatingslovens ord om lov og ulov i mente. Ved nærmere ettertanke klarer ikke ørkendyrbetvingersken å komme på noen samfunnsbyggere blant folkets kårne, etter Gerhardsen Erfaring gjennom mer enn en mannsalder som arbeidsgiver og arbeidstaker gjør at Kamelryttersken nok heller til salig Einstein og hans påstand om at alt er relativt. For egen regning legger ørkendyrbetvingersken til at latskap er avhengig av konteksten, hvilken sammenheng man står i når man sier at andre er late, eventuelt omtaler seg selv som lat. Med de holdningene som kom fram i kommentarfeltet, begynner Kamelryttersken å forstå hvorfor NAV fungerer så dårlig for de som har behov for hjelp. Kunnskaper om hvordan man skal møte et menneske, hvordan man skal håndtere en sak hvor det er mennesker innvolvert som selv ikke kan ordne opp for seg, var kanskje ikke den mest fremtredene hos mange av dem som hadde de sterkeste meningene i det førnevnte kommentarfelt. Er redusert leseferdighet blant dagens barn, et uttrykk for en utvikling som vil kunne redusere den oppvoksende slekt til hammersvingere og forbrukere av frisørtjenester, og ikke til leverandører av hjernekraft og høyteknologi? Ergoterapeutene har nettopp markert Ergoterapiens dag, og i den anledning lurer Tommy på hva en Ergoterapeut gjør. Og Tiger’n har som vanlig svaret klart... Arnulf Øverland skrev «Du må ikke sove» i 1937. Han skrev om nazismens fremmarsj, at vi nordmenn ikke måtte sove i vårt kjøpmannskap, men våkne og forstå hva nazismen faktisk innebar av fornedring og menneskeforakt. Den sterkestes rett satt i et system som vi fremdeles sliter med å forstå rekkevidden av. Bevissthet og forståelse for hva som fungerer og hva som mest sannsynlig ikke fungerer, er ikke jevnt fordelt, mellom politikerne og den gemene hop. Rett og slett fordi det krever mulighet for å utvikle denne bevisstheten, denne forståelsen. Som kjent er det slik at der det tenkes likt, tenkes det sjelden mye. For læring kommer gjennom motstand, ikke i medgang. Og motstand er heller ikke jevnt fordelt i denne verden. Vi har som mål for Lukt Lunta at deltagerne skal reise hjem med ny inspirasjon til sine nattlige vandringer til beste for et trygt lokalmiljø. Vi har derfor satt sammen programmet med tanke på hva vi kan møte når vi er ute og ravner. Barn som kanskje er i en vanskelig situasjon, hvem tar vi kontakt med da? Foreldre, Politi, Barnevern? Ruset ungdom, hvordan håndterer vi en slik situasjon? Til sist har vi et foredrag/diskusjon om respekt. For oss selv og for hverandre. Vi har også satt av rikelig tid til å bli kjent med nye og gamle Natteravner fra hele Midt-Norge. Folk som ikke går omveien er de som blir ekskludert, eller rett og slett ekskluderer seg selv. Mennesker som tar omveier får anledning til å lære om annerledeshet. Der kan jeg lære om en annen måte å være nordmann på. For noen ganger kommer man ikke i mål med tiltakene, selv ikke med all den godviljen man vil legge til. Rett og slett fordi man ikke kommer inn til der hvor brukeren er. Realitetsorientering er ikke alltid det det er mest av hos brukerne teamet møter. Selv med en tverrfaglig sammensetning og dermed ulike innfallsvinkler er det ikke alltid mulig å komme til med det man vet kan fungere. Klarer vi å skille hummeren fra kanarien, og tenke to tanker samtidig? Både at det blir mer vær i tida framover, og at vi har en og annen internasjonal avtale å forholde oss til? Selv om ikke alle helt vil vite at det er slik, og iallfall ikke at det gir arbeidsplasser å diskutere kjipe agurknyheter? Er når vår tilvante levemåte blir utfordret av tiggere på hvert gatehjørne. Som leirer seg der det passer dem. Som lever på en annen måte enn vi er vant til. Det er da likhetstankegangen blir utfordret. Er da “Meg og mitt” blir fokus. Ikke det universelle menneskeverdet. Det hevdes at urfolk som lever på det vi med et skuldertrekk kaller steinaldernivå, bruker mindre tid på å skaffe seg det daglige brød enn det moderne mennesket i industriland som Norge eller Belgia. Altså at vi bruker mer arbeidstid på å tjene nok til å betale 13 kroner av hver hundrelapp vi tjener for den maten vi trenger, enn urfolk som inuiter på Grønland og indianere i Amasonasjungelen bruker på å skaffe seg samme mengde mat. Vil gjerne si litt om hvordan jeg opplever det å ha omsorg for ett barn med funksjonshemming. Jeg har nå hatt ansvar for mitt barnebarn i 7 år. Han har diverse diagnoser, og er nå snart 14 år.Det har vært en kamp med det meste. Og nå etter 7 år, så er endelig ett fungerende skoleopplegg på plass. med 4 t pr dag. Og det 2,5 år før grunnskolen er ferdig. Etter 6 år i systemet ble jeg omsider innvilget omsorgslønn med 1 t pr dag ä 111,- pr t. så trekkes det selvsagt skatt av disse.... En vanlig jobb er ikke mulig å ha da dette barnet kreve 100% tilstedeværelse. Mange av argumentene i det nevnte brevet til Kongen har jo noe for seg, men likevel. Blir det ikke litt mye ansvarsfølelse hvis man mener seg medansvarlig for Norges engasjement i Libya? Ja, det ble drept sivile med norske bomber, men det betyr ikke at Kamelryttersken føler seg medskyldig. Det blir å dra ansvarsfølelse og etikk et stykke lenger enn godt er. Fetch more items (c) Ragnhild Vinkenes© 2010-2013 Ragnhild Vinkenes All Rights Reserved -- Copyright notice by Blog Copyright Compression Plugin made by Web Hosting


text: Vi har merket at du bruker en nettleser som ikke støttes. TripAdvisor-nettstedet vises kanskje ikke riktig. Vi støtter følgende nettlesere: Windows: Internet Explorer, Mozilla Firefox, Google Chrome. Mac: Safari. 785 Hardscratch Road, Yarmouth, Nova Scotia B5A 4A8, Canada Oppdater restaurantdetaljer Nyeste anmeldelse - 6 sep 2012 Du kan også vurdere disse andre restaurantene i nærheten av Old Mill Seafood & Dairy Bar - Har du vært i Old Mill Seafood & Dairy Bar? Del dine erfaringer! - Eiere: Hva er din side av saken? Hvis du eier eller leder Old Mill Seafood & Dairy Bar, kan du registrere deg nå for å få gratisverktøy for å forbedre oppføringen, tiltrekke deg nye anmeldelser og svare på anmeldelser. Behandle oversikten TripAdvisor bruker informasjonskapsler for å gi deg en bedre nettopplevelse. Les mer eller endre dine innstillinger . Ved å fortsette tillater du vår bruk av informasjonskapsler.


text: Jürgen Hingsen Jürgen Hingsen (født 25. januar 1958 i Duisburg) er en tidligere tysk friidrettsutøver. Han tilhørte verdenseliten i tikamp i 1980-årene. Han forbedret verdensrekorden tre ganger, og vant olympisk sølvmedalje i tikamp. Hingsen har to sølvmedaljer fra europamesterskap, en sølvmedalje fra VM i tillegg til OL-sølvet. Under OL 1988 i Seoul ble han diskvalifisert for tre feilstarter i konkurransens første øvelse, 100 meter. Selv om Hingsen i årene fra 1982 til 1984 satte en ny verdensrekord hvert år, greide han aldri å slå erkerivalen, den dobbelte olympiamesteren Daley Thompson, i en konkurranse. Først under europamesterskapet i Athen, deretter verdensmesterskapet i Helsingfors, og til sist under OL i Los Angeles, måtte han gi tapt for engelskmannen, og mistet ved hver anledning sin egen verdensrekord. Verdensrekorden han satte i 1984, på 8 832 poeng, er fremdeles (2010) tysk rekord.


text: Valmuefrø Valmuefrø er små frø som er innholdet til valmueblomstenes fruktkapsler. Frøene fra opiumsvalmuen (Papaver somniferum) brukes som smakstilsetning og pynt på brød og bakverk, særlig loff og rundstykker. Umalte eller oppmalte frø blir særlig brukt i det sentral- og østeuropeiske kjøkken. Frøene kan også presses og man får da valmuefrøolje som har høyt innhold av vitamin E. Den har blitt brukt til matlaging, trebeskyttelse, lampeolje og som ingrediens i maling. Som jodert valmuefrøolje blir det brukt som kontrastmiddel for røntgenundersøkelser.


text: Mye godt er spist, mye fint er fått. Nå er dagen kommet der alt skal testes ut av viljestyrke ... Jeg velger å ikke la meg friste av nye regler og andre påfunnetheter, ennå... I stedenfor nyter jeg med stor glede Delfiakaken som mine 84 1/2 år gamle foreldre har laget til meg. Jeg drikker opp restene av brusen, og slikker sleiva som har rørt i soppstuingen. Det kommer en ny dag i morgen. Og i morgen da skal jeg tenke nye tanker, og pleie spiren til nye vennskap. Takk til alle som har fulgt meg i året som gikk. Vi snakkes igjen, via tastetrykk... eller kanskje veiene våre krysses? Klem fra LIV


text: Veibeskrivelse til Lua Lua Youth Hostel kart og veibeskrivelser LUA-LUA Youth Hostel Calle Fernando Guanarteme 27 35007. Las Palmas de Gran Canaria. Spain 3 minutters gange fra stranden Las Canteras, og i nærheten av butikker, terrasser, restauranter, kinoer, teatre, severdigheter, offentlig transport, osv.. LUA-LUA Youth Hostel er ca 25 km fra flyplassen på Gran Canaria Med bil: Det tar ca 25 minutter Når du forlater flyplassen ta motorveien GC-1 mot Las Palmas de GC. Du kommer inn i byen på Avenida de Canarias (bedre kjent som Avenida Maritima). Fortsette å ta det opp rampen til Avenida Mesa y López. Holde opp en rundkjøring motsatt Naval Base og sving til venstre inn Juan Manuel González Durán. Følg denne gaten til møte Galicia gaten. Ta til venstre og fortsett langs (noen få meter blir Thomas Miller Street. Ta til venstre igjen på Calle Fernando Guanarteme, deretter rett til nummer 27 som er LUA-LUA Youth Hostel. Det er ikke lett å finne parkering på Las Palmas med mindre du bruker betalt parkering. Du trenger ikke virkelig trenger en bil å vite byen Las Palmas. Det er tilrådelig hvis du ønsker å utforske øya Gran Canaria. Med taxi: Du kan ta en taxi fra flyplassen. Prisen er ca 35 euro. Med buss: Linje 60 tar deg direkte fra flyplassen til Santa Catalina-parken hver time. Prisen er ca 3 euro. Parque de Santa Catalina er ca 700 meter, og det tar deg ca 7 minutters gange til LUA-LUA Youth Hostel. Hodet først Estevanez Nicholas Street og ta til høyre mot stranden Las Canteras. Du vil krysse gata Fernando Guanarteme. Ta den til venstre og se etter nummer 27. Våre taxi: Vi kan hente deg på flyplassen og tar deg direkte til LUA-LUA Youth Hostel for 25 euro (maks 4 personer)


text: Norsk ishockey lobbet for VM i europeisk versting-stat Det skriver ukeavisa Ny Tid i morgendagens utgave. I mars oppfordret EU-parlamentet Det internasjonale ishockeyforbundet om å flytte ischockey-VM i mai 2014 bort fra Hviterussland - ledet av mannen som blir kalt «Europas siste diktator». Grunn: Henrettelser, massefengslinger og det generelt diktatoriske styresettet i landet. UD: - Ikke vår sak Men i det norske Utenriksdepartement ønsker man ikke ha noen mening om VM i Hviterusslands hovedstad Minsk - slik Norge hadde overfor boikotten av Moskva-OL i 1980 eller under boikotten av apartheid-regimet i Sør-Afrika. – Vår prinsipielle oppfatning er at idretten og idrettens organer selv må ta stilling til denne typen spørsmål, sier statssekretær Torgeir Larsen (Ap) til Ny Tid. Gikk helhjertet inn for Minsk Da avgjørelsen ble tatt i Det internasjonale ishockeyforbundet i 2009 om plasseringen av VM i 2014, nøyde ikke Norges Ishockeyforbund seg med å stemme for Lukasjenko-arrangementet, mot andre lands røster. Norges ishockeypresident Ole Jacob Libæk var også «ein av pådrivarane for at Lukasjenkos diktatur skulle få tildelt VM, og står enno leiarane i kviterussisk hockey nær», meldte NRK i april. – Lukasjenko en super hockeyelsker «Eg kjenner presidenten som ein superinteressert hockeyelskar. Han har gjort fantastiske ting for vår idrett i det landet», uttalte Libæk da. – Han har reist mange ishaller, men det godtgjør jo ikke den sivile situasjonen vi senere har lest om, sa den horske hockey-toppen. Les også: - Heller diktator enn homofil Mer lunken Libæk nå Overfor Ny Tid nå i juli er Libæk noe mer utydelig: – Hvem som var pådriver i 2009, vet jeg ikke. Faktum er at alle land i siste valgrunde enstemmig stemte for mesterskapet i Minsk, sier han. – Hele hockeyverdenen satset på Hviterussland, sier Libæk til Ny Tid – Det er klart at det i dag er mulig å se dette i et annet lys, sier Libæk på spørsmål om menneskerettighetene i landet. – Saken er imidlertid ikke aktuell lenger. Valget er tatt, slår ishockeypresident Libæk fast.


text: En gang var Peer Gynt den norske nasjonalhelten. Han var et festspill. Det Norske Ritualet.Nå er han avslørt. Han er egoisten. Nazisten. Småborgeren. Mannsjåvinisten. Narsissisten. Den Norske Tullingen. Nå er avsløringen blitt et rituale. Peer representerer det vi alle kan ta avstand fra. Han uroer oss ikke. Men en mann som er eslet til en blinkende knapp på verdensvesten, er ingen fjøsnisse. I løpet av sitt liv utretter han langt mer enn de fleste av oss er i nærheten av. Hvis Knappestøperen smelter ham om fordi han har utslettet seg selv, ligger vi dårlig an, vi andre også. Peer våger til sist det vi vegrer oss for, alle sammen: reisen innover i seg selv. Dette er tanker som lå til grunn for teaterkunstnernes oppdagelsesreise inn i Ibsens tekst ved NRK Radioteatrets Peer Gynt i 1997. I dette Dyade kan man lese – ikke for å sluke, men for å se hva man kan bruke. Vår Peer Du behøver ikke ha sett det på teatret. Du behøver ikke ha lest Ibsens dramatiske dikt engang. Allikevel har du et forhold til Peer Gynt. En mann som rir på en reinsbukk. En sjarmerende tullebukk som forlater sin lyse, rene kjæreste Solveig – drar utenlands og kommer hjem igjen som gammel mann til et oppgjør med Knappestøperen. Til slutt finner han – kanskje? – håp og forsoning i Solveigs fang. Du kjenner sitatene. De er gått inn i vårt hverdagsspråk: Gå utenom, sa Bøygen. En får spytte og håpe på vanens makt. Om jeg hamrer eller hamres. Peer Gynt er et norsk nasjonalmonument. Selve Det norske ritualet. Men samtidig ett av de rikeste og mest frodige verkene i verdenslitteraturen. Det er nærgående. Peer Gynt utfordrer oss. Hjelper oss til å se våre liv. Peer er en moderne narsissist. Om Peer Gynt er det skrevet så mye at ingen har lest alt. Å gi seg ut for å si noe nytt om Henrik Ibsens dramatiske dikt er et overmodig prosjekt. Dyade håper å gi nyanser, stimulerende innfallsvinkler. Kanskje bidra til forståelsen av mor Åse – og Peers forhold til kvinner og til seg selv. Dette Dyade er blitt til som resultat av NRK Radioteatrets arbeid med Peer Gynt i 1996/97 – premiere i september 1997 og tilgjengelig på CD og kassett. Her er noen av de tanker, erfaringer og de tradisjoner som var ett utgangspunkt for teaterkunstnernes oppdagelsesreise inn i Henrik Ibsens tekst. Artiklene kan leses i den rekkefølge du ønsker, men er forsøkt bygget opp med en sammenheng. Og som det står hos en aktet forfatter: Man skal ei lese for å sluke, men for å se hva man kan bruke. Dette nummer av Dyade er utgitt i samarbeid med Radioteateret NRK2. Alle artikler er skrevet av Carl Henrik Grøndahl. Innhold: Første del: Vår Peer Mannen Peer Gynt Peer Gynt og hans kvinner Peer Gynt som moderne narsissist En Peer som ser De indre vinger i Radioteatret Andre del: Peer Gynt i tradisjonen Hvem tar best vare på Peer Gynt? Nasjonalmonumentet Peer Gynt Den avslørte Peer Fotnoter Litteratur


text: ECOWAS krever at militærjuntaene i Mali og Guinea-Bissau overlater styringen til sivile. På sitt andre møte på en uke torsdag fikk presidentene høre hvordan offiserene som har tatt makten i de to landene, fortsatt avviser planer om å overføre styringen til sivile igjen. Men de vedtok foreløpig likevel ikke å sende militære styrker. De militære i Mali gjennomførte et kupp 22. mars som åpnet for at tuaregopprørere og islamister tok kontrollen i den nordlige halvparten av landet. Kort etter var det militærkupp i Guinea-Bissau, et lite land sør for Senegal som har vært plaget av uro i flere tiår og som er blitt transittland for kokainsmugling fra Latin-Amerika til Europa. ECOWAS gjorde det klart for en uke siden at det må holdes presidentvalg i begge land innen tolv måneder, og de tilbyr å sende styrker for å bidra til overgangen til sivilt styre. (NTB)


text: Rollespillnavnet Gothic bygger på en sterk og stolt tradisjon. Det står for en helt egen og unik gren innen sjangeren. Gothic-serien regnes av mange, undertegnede inkludert, som likeverdig med noen av de aller største bautaene i rollespillhistorien, enten de heter Baldur’s Gate, Knights of the Old Republic, Elder Scrolls eller Fallout. Serien startet med knallsterke Gothic og Gothic 2. Deretter fulgte det uhyre ambisiøse Gothic 3, som bød på mye underholdning og frihet, men som bet over litt for mye og ble lansert noe uferdig. Etter Gothic 3 kom bruddet mellom utgiver Jowood og utvikler Piranha Bytes. Jowood beholdt Gothic-navnet, og hyrte inn et nytt selskap til å lage den relativt amatørmessige utvidelsespakken til Gothic 3. Piranha Bytes la ikke inn årene, men laget i stedet det fantastiske Risen. Gothic-navnet var tapt for dem, men spillformelen var den samme. Som jeg sa i anmeldelsen – Risen er Gothic. Spørsmålet vi da sitter igjen med er: Hva er da Arcania: Gothic 4 fra Jowood og Spellbound? Svaret er soleklart. Arcania er ikke Gothic. På grunn av dette vil jeg heretter kalle spillet kun Arcania. Et klart brudd La meg finne frem den gamle Gothic-oppskriften min for hva slike spill må ha. En åpen og fri verden hvor spilleren kan velge hvilke filosofisk gruppering han ønsker å tilhøre. En brutal og nådeløs verden hvor spilleren kan dø når som helst, og hvor han må være smart og kjempe hardt for å nå sine mål. Et åpent rollespillsystem, hvor samtlige egenskaper utvikles på samme måte. Et grått spillunivers hvor hva som er rett og galt ikke er åpenbart og alle handlinger er riktige på sin egen måte. At hovedpersonen er et blankt ark som står fritt til å påvirke verdenen slik spilleren ønsker. Gothic står rett og slett for en lang, fri og vanskelig kamp hvor spilleren må finne en smart strategi i en verden full av muligheter – for uten en smart strategi blir han øyeblikkelig filleristet og grisebanket av fiender som aldri har hørt om nåde. Jeg kommer nok til å skuffe mange nå, men du vil ikke finne noe av dette i Arcania. Men nok snakk om hva Arcania ikke er. Regler er jo kun verdt å følges hvis de er gode, og de er til for å brytes hvis man kan finne noen som er bedre. Reglene Arcania følger er dessverre ikke bedre. De er mye dårligere. Jeg vil likevel si til alle Gothic- og rollespill-fans: Selv om Arcania ikke er noe Gothic-spill, er det i seg selv et ganske godt rollespill, som kan by på mye underholdning. Arcania er uten «bugs». Det er teknisk stabilt. Det gir en klassisk men ganske god rollespillopplevelse. Det forteller sin historie på en grei måte fra start til slutt. Det har mange småproblemer underveis, men det største skuddet for baugen forblir at Arcania ikke lengre følger den særegne Gothic-formelen. Det er i stedet et mye roligere, mer bedagelig og helt lineært rollespill. Historien fortsetter Det er gøy å endelig møte de gamle vennene – Diego, Gorn, Lester, Milten og til og med Xardas. Arcania plukker opp historien der Gothic 3: Forsaken Gods slapp den. Den gamle navnløse helten ble kong Rhobar III, og samlet hele Myrtania under sitt eget banner. Før dette hadde han sendt de gamle gudene Innos, Beliar og Adanos ut av verdenen sammen med Xardas, med håp om at menneskene og orkene skulle lage sin egen fremtid uten guder. Siden vår tidligere helt nå både har et navn og er konge, spiller vi en helt ny navnløs helt i Arcania. Denne gangen starter vi som en stakkars sauegjeter på ei gudsforlatt lita øy, men ved hjelp av den smarte Diego, og en profeti som bygger på hendelser fra tidligere spill, sendes vi raskt ut på et eventyr som vil avgjøre hele verdens fremtid. En slags forbannelse virker å hvile over Rhobar III, og han fører nå en brutal krig mot øyene i sør. Uten å røpe for mye kan jeg si at spillets helt raskt ser på den gamle kongen som sin fiende og hans overordnede mål er å kjempe mot ham og hans paladiner. De største forskjellene mellom den nye og den gamle helten er at den nye både har sin egen stemme og en egen historie. Han er ikke lengre et blankt ark, men i stedet en forhåndsdefinert person. Selve fortellingen i Arcania er noe forvirrende i starten og blir enda mer forvirrende rundt midten, men ender på en interessant måte full av nostalgi for Gothic-fans. Den legger da også grunnlaget for en fortsettelse. Ledet etter nesa Du opplever Arcanias historie og innhold ved å følge ei fullstendig fastsatt og godt opplyst løype. Hvis du prøver å avvike fra denne løypa på selv den minste måte vil du raskt oppdage at det er umulig. Du må følge veien fra start til mål, akkurat som et tog på ei jernbanelinje, og alt du kan gjøre er å stoppe innimellom for nye forsyninger. Spillet er fylt til randen med låste dører, stengte pass og usynlige vegger som ikke lar deg oppleve spillverdenen slik du selv ønsker. Du må ta til takke med å gjøre oppdrag etter oppdrag, og la disse lede deg dypere inn i spillet. Oppdragene følger de urgamle rollespillformlene, og du må hele tiden regne med å måtte drepe ti ulver eller etter hvert fem demoner. De andre oppdragene går ut på å hjelpe personer du møter på veien, slik at de vil hjelpe deg å komme videre. Slik føres du fra by til by og fra område til område. Den viktigste effekten et slikt spilloppsett har er at det fjerner det meste av den innlevelsesfaktoren de tidligere Gothic-spillene har bydd på. Oppdragene i de gamle spillene var av samme type, men i dem hadde du frihet til å gjøre dem for utvalgte grupper og i den rekkefølge du selv ønsket. I Arcania blir oppdragene i stedet kun som neste sving i en bob-bane. De må takles for at du skal komme nærmere målet, men veien i seg selv har ikke veldig mye spennende å by på.Neste side


text: Da jeg landet i tjæresandhovedstaden Fort McMurray, kjente jeg straks lukten av olje, asfalt og svovel i nesa. Jeg avskrev det som innbilning og tenkte det kanskje var veiarbeid. – Ingen nye tjæresandprosjekter må åpnes. Utbyggingen er ute av kontroll, sier Celine Harpe (72) fra urfolkslandsbyen Fort McKay. 1 - 2 av 2 resultater. Greenpeace Google-søk vil også returnere resultater form http://archive.greenpeace.org - Greenpeace's arkiv av webinnhold dateres tilbake til 1994, sammen med innhold fra disse få Greenpeace nettstedene ikke delt på dette.


text: ANNONSE ANNONSE HØYTEKNOLOGISK BØSSEBÆRER: Daglig leder, Kristian Bye, i oppstartbedriften Bright Products har samlet inn over 300.000 kroner gjennom såkalt crowdfunding. Lørdag reiser han til Senegal for å promotere de sollys-oppladbare lampene sine. Samlet inn 300.000 til sol-eventyr Oppstartbedriften Bright Products har brukt Internett som innsamlingskanal for over 300.000 kroner. ANNONSE - Dette blir ilddåpen for oss og en god mulighet til å vise oss frem, sier Kristian Bye til E24, et par timer før han setter seg på flyet til Senegal for å promotere produktet sitt. Sammen med fire andre personer er han gründer i selskapet Bright Products, som nå skal igang med produksjon av sol-oppladbare lamper og mobilladere. Samlet inn 50.000 dollar Gjennom det såkalte crowdfunding-nettstedet Indiegogo.com har de brukt Internett som bøssebærer til entreprenørdrømmen. (Se faktaboks om crowdfunding) - Når fristen går ut om under 24 timer vil siden ha nådd målet og samlet inn over 50.000 dollar til prosjektet vårt. Folkefinansieringen, i tillegg til velvillige investorer, vil hjelpe oss slik at vi kan produsere produktet i større skala, sier han. Lørdag formiddag hadde bedriften samlet inn 53.000 dollar, eller litt over 300.000 norske kroner. Da var det 22 timer igjen til giver-vinduet stengte. Det finnes flere hundre crowdfunding-sider på verdensbasis. Med lokale variasjoner fungerer innsamlingen av penger i korte trekk slik: En bruker laster opp en prosjektskisse som blir offentlig tilgjengelig for alle som besøker siden. Den som søker støtte, setter selv et beløp man har som mål å få inn totalt, samt en tidsfrist, som fungerer som ramme for den perioden det er åpent for å gi penger.Ofte, men ikke alltid, settes det ulike beløpsterskler som giverne kan velge mellom. De ulike beløpene man kan gi, korresponderer med en på forhånd varslet belønning som giverne vil motta dersom prosjektet det søkes støtte til blir realisert.Konseptet er enkelt. Gir du for eksempel en slant til et band som skal spille inn en plate, sikrer du deg et nedlastbart eksemplar når musikerne er ferdige. Gir du litt mer, kan du få vinyl-utgaven i posten. Gir du enda litt til, får du kanskje navnet ditt på takk til-listen i coveret. FØLG INNSPURTEN AV BRIGHT SOLARS INNSAMLING HER Som E24 skrev i august er Crowfunding, eller folkefinansiering, rett og slett pengeinnsamling over Internett. Prosjektbeskrivelser lastes opp på skreddersydde nettsider, med en appell til folk flest om å gi finansiell støtte. På finansieringsnettsidene settes det en tidsfrist for når innsamlingen skal være ferdig og totalbeløpet skal være nådd. Folk fra hele verden kan dermed bidra til å finansiere prosjekter de mener har livets rett. Giverbeløpene varierer veldig og konseptet åpner for at folk kan gi alt fra én til flere tusen dollar. LES OGSÅ: Entreprenørenes nye moteord - Knytte flere kontakter - Vi valgte å prøve crowdfunding fordi det kunne skape litt blest rundt produktet. I tillegg til innsamlingen av penger, tror vi det vil bidra til at vi kan knytte flere kontakter, sier Bye til E24. Videre sier han at selskapet også har finansiell backing fra både Innovasjon Norge og investorer. Nylig oppfordret også en profilert forkjemper av sosialt entreprenørskap, Johan H. Andresen, til å støtte Bright: «Julehandelen for 2013 er unnagjort. Kjøpte 70 Bright Solar lamper og ladere», skrev Ferd-eieren på Twitter etter at han bidro med 7.000 dollar til sol-entreprenørene tidligere i november. Vil lyse opp u-land Ideen bak Bright stammer fra en workshop i regi av Innovasjon Norge fra 2009. Tanken bak workshopen var å utvikle produkter med flerfunksjonable bruksområder, som skulle designes for å overta for dårlige og forurensende lamper i hovedsak i Afrika, Asia og Latin Amerika. Men produktet kan også brukes i andre sammenhenger. Et ferskt eksempel viste seg i etterdønningene av orkanen Sandys herjinger på den amerikanske østkysten. Da skrev et av ofrene på kampanjesiden til Bright at lampene var noe man kunne hatt god bruk for. «Som New Jersey-overlevende etter orkanen ville Bright Solar vært et nyttig produkt under stormen. Jeg hadde aggregat og strøm, men alle naboene mine var ikke så heldige», skriver en amerikaner på Facebook-siden til Bright Solar. Iifølge Bye er tanken at produktet også skal kunne doneres bort til hjelpeorganisasjoner for å bedre situasjonen for folk i områder uten elektrisitet. Produktet lades opp på mellom åtte og ti timer i sterkt solskinn, kan stilles inn til blant annet leselys i rundt 50 timer, og er designet av K8 Industridesign. (Saken fortsetter under bildet) MÅL: Bright Solars har overgått målet sitt om 50.000 dollar. Om 22 timer er innsamlingen ferdig. Skal investere i produksjon I 2011 vant selskapet en innovasjonskonkurranse i USA, og i november sa Kristian Bye opp fast jobb og satset fullt på oppstartbedriften. Siden da har det gått slag i slag med produksjonspresentasjoner og messer i blant annet Kenya og Tanzania. Selskapet har i dag 15 prototyper, og de 50.000 dollarene fra folkefinanseringen vil bli brukt på produksjonsverktøy og støpselformer. LES OGSÅ: ANNONSE Kommentarer Vi ønsker dine argumenter og meninger velkommen. Vær saklig og vis omtanke. Mange leser det du skriver. Gjør debatten til en bedre opplevelse for både dem og deg selv. Per Valebrokk, ansvarlig redaktør E24. BØRS |Hovedindeksen||525,32||-0,93%| |Dow Jones||15 739,43||-0,66%| |Nikkei||15 300,39||-0,27%| |FTSE||6 445,25||-0,96%| |Nordsjøolje||108,70||0,03%| |USD||6,20||-0,05%| |EUR||8,52||-0,07%| |SEK||93,74||-0,13%| Vinnere: |Comrod Communication||2,88||42,57%| |Northland Resources||3,00||17,65%| |Data Respons||8,69||5,72%| |Frontline||20,60||3,52%| |Helgeland Sparebank||47,20||2,61%| Tapere: |IGE Resources||0,29||-91,21%| |SeaBird Exploration||3,30||-19,51%| |EMS Seven Seas||3,39||-7,88%| |Biotec Pharmacon||9,55||-6,37%| |REC Silicon||2,06||-5,69%| Mest omsatt: |Statoil||140,00||-0,43%| |Seadrill||244,60||-1,96%| |Telenor||141,20||-0,35%| |DNB||102,80||-0,48%| |Marine Harvest||7,12||-0,77%| ANNONSE NYHETER - 22:08Børsen i kveld: Sideveis i New York - 21:10Industriproduksjonen i eurolandene faller - 21:03Salt erstattes med sukker på veiene - 19:58Vollvik & Co har tapt 137 millioner på to år - 19:54Legendarisk BMW-modell i ny drakt - 19:09Analytiker: - Salmar er rustet for å gjøre oppkjøp - 18:24Instagram med direktemeldinger - 17:40Fem av de åtte største bankene «mangler» penger til kapitalkrav - 16:54Tror ikke på rentehopp til jul - 15:46Nå kommer beskjeden som kan gi deg rentehopp til jul - Vis siste 100 saker - 12.12 21:03Salt erstattes med sukker på veiene - 12.12 15:46Nå kommer beskjeden som kan gi deg rentehopp til jul - 12.12 19:58Vollvik & Co har tapt 137 millioner på to år - 12.12 17:40Fem av de åtte største bankene «mangler» penger til kapitalkrav - 12.12 14:17Ovesen forlater Innovasjon Norge - 12.12 18:24Instagram med direktemeldinger - 12.12 13:48Siv gir kapitalbeskjed torsdag - 12.12 13:18Fransk bilgigant vakler - 25.05 10:38Forbrukerombudet refser superbloggere - 12.12 14:47Denne banksjefen frykter ikke motsyklisk kapitalbuffer ANNONSE JOBBUkens utvalgte stillinger Publiser din stilling >> - Jobbekspertene: Slik setter du foten ned for Facebook på jobben Jobbekspertene: - Disse fellene bør du unngå som sjef - Kan jeg bli sagt opp uten grunn i prøvetiden? Kan man sparke en direktør? - Er det lov å sette aldersgrense for jobbsøkere? Kontrakten gir ikke rett på overtid - må jeg likevel betale?